
12                                           DR.31.10.2018                                                                                                                                            

 
Kita lihat macam negara Columbia juga telah melaksanakan B10 dan juga jika kita 

lihat Indonesia, saya pernah tanya pihak industri di sana, memang tidak ada apa-apa laporan 
tentang kerosakan enjin, kerosakan kereta dan sebagainya. Kalau kita lihat Indonesia, 
mereka malah mahu menggunakan adunan biodiesel untuk kapal terbang mereka dan 
banyak penyelidikan tengah diadakan.  

Jadi, saya berharap Yang Berhormat Maran bersama dengan kesemua Ahli-ahli 
Yang Berhormat di Dewan ini sokonglah apabila kerajaan mulai melaksanakan biofield di 
negara kita ini, marilah kita cuba menggalakkan penduduk dan pengundi di kawasan ini 
menyokong penggunaan biodiesel untuk kenderaan kita, untuk industri kita dengan cara yang 
lebih menggalakkan. Sekian, terima kasih.  

 

6.  Tuan Shaharizukirnain bin Abd. Kadir [Setiu] minta Menteri Air, Tanah dan 
Sumber Asli menyatakan langkah yang diambil oleh pihak kementerian untuk memastikan 
tiada masalah catuan air akibat daripada pembocoran paip dan bilakah kali terakhir projek 
bekalan air luar bandar di daerah Setiu diluluskan. 

 

 Timbalan Menteri Air, Tanah dan Sumber Asli [Tengku Zulpuri Shah bin Raja 
Puji]: Terima kasih Yang Berhormat Setiu. Bismillahir Rahmanir Rahim. Assalamualaikum 
warahmatullahi wabarakatuh. Tuan Yang di-Pertua, berdasarkan laporan pencapaian 
Syarikat Air Terengganu (SATU) bagi tahun 2017, panjang paip air di daerah Setiu adalah 
949.65 kilometer. Di mana 63.6 kilometer atau tujuh peratus terdiri daripada paip jenis 
asbestos cement (AC).  Berdasarkan rekod pihak SATU, setakat ini tiada catuan bekalan air 
yang dilaksanakan di Daerah Setiu akibat daripada paip pecah. Maksudnya di sini masih 
tinggal tujuh peratus lagi yang belum diganti.  

Walau bagaimanapun, di bawah pelan perniagaan bagi tempoh 2015 sehingga 
2019, SATU akan mempergiatkan projek pemasangan paip di Daerah Setiu untuk 
meningkatkan tekanan air agar pengguna mendapat bekalan air yang mencukupi dan bagi 
mengatasi masalah tekanan air rendah. Selain itu, pendekatan dua program pengurangan 
NRW Kebangsaan, pihak SATU juga akan melaksanakan pemasangan district meter zone 
(DMZ) di beberapa daerah di Terengganu termasuk Setiu bagi menjalankan kerja-kerja active 
leakage control (ALC) untuk memudahkan pemantauan kebocoran yang berlaku dan 
membaiki kebocoran tersebut dengan segera.  

 Untuk makluman, projek yang terkini melibatkan kampung-kampung di dalam 
daerah Setiu adalah projek bekalan air di luar bandar negeri Terengganu tahun 2017 dan 
terdapat tujuh buah kampung dalam Daerah Setiu yang termasuk dalam projek ini. Projek ini 
telah ditender semula pada 29 Oktober 2018 secara tender terbuka. Terima kasih. 

 Tuan Shaharizukirnain bin Abd Kadir [Setiu]: Tuan Yang di-Pertua, soalan 
tambahan. Di antara punca kebocoran paip ini antara disebabkan oleh lori yang membawa 
muatan berat dan juga disebabkan pemasangan kualiti paip yang rendah.  

■1100 

 Jadi, apakah cadangan kerajaan bagi mengatasi perkara ini? Bagaimanakah 
perancangan kerajaan bagi memastikan baik pulih pembocoran paip ini tidak memakan masa 
yang lama yang menyebabkan berlaku catuan air? 

 Tengku Zulpuri Shah bin Raja Puji: Terima kasih Yang Berhormat. Di sini saya 
ingin menyatakan negeri-negeri yang belum menstrukturkan semula sepenuhnya industri 
perkhidmatan air. Di Semenanjung Malaysia adalah Terengganu, Pahang, Kedah dan Perlis. 
Apa yang saya hendak sampaikan di sini untuk pengetahuan Yang Berhormat Setiu, 
penyelenggaraan ataupun pemasangan masih lagi di bawah bidang kuasa SATU iaitu 
kerajaan negeri. Terima kasih. 

 Datuk Zakaria bin Mohd. Edris @ Tubau [Libaran]: Terima kasih Tuan Yang di-
Pertua. Terima kasih kepada Yang Berhormat Menteri. Soal penggunaan air bersih ini 
memang menjadi keutamaan kepada rakyat di Malaysia terutama sekali di negeri Sabah. 

 Soalan saya Yang Berhormat Tuan Yang di-Pertua, sejauh manakah kerjasama 
yang telah dijalankan bersama kementerian lain seperti Kementerian Tenaga, Sains, 
Teknologi, Alam Sekitar dan Perubahan Iklim di Kementerian Pembangunan Luar Bandar 



Kita lihat macam negara Columbia juga telah melaksanakan B10 dan juga jika kita lihat Indonesia, saya pernah tanya pihak industri di sana, memang tidak ada apa-apa laporan tentang kerosakan enjin, kerosakan kereta dan sebagainya. Kalau kita lihat Indonesia, mereka malah mahu menggunakan adunan biodiesel untuk kapal terbang mereka dan banyak penyelidikan tengah diadakan. Jadi, saya berharap Yang Berhormat Maran bersama dengan kesemua Ahli-ahli Yang Berhormat di Dewan ini sokonglah apabila kerajaan mulai melaksanakan biofield di negara kita ini, marilah kita cuba menggalakkan penduduk dan pengundi di kawasan ini menyokong penggunaan biodiesel untuk kenderaan kita, untuk industri kita dengan cara yang lebih menggalakkan. Sekian, terima kasih. 6. Tuan Shaharizukirnain bin Abd. Kadir [Setiu] minta Menteri Air, Tanah dan Sumber Asli menyatakan langkah yang diambil oleh pihak kementerian untuk memastikan tiada masalah catuan air akibat daripada pembocoran paip dan bilakah kali terakhir projek bekalan air luar bandar di daerah Setiu diluluskan. Timbalan Menteri Air, Tanah dan Sumber Asli [Tengku Zulpuri Shah bin Raja Puji]: Terima kasih Yang Berhormat Setiu. Bismillahir Rahmanir Rahim. Assalamualaikum warahmatullahi wabarakatuh. Tuan Yang di-Pertua, berdasarkan laporan pencapaian Syarikat Air Terengganu (SATU) bagi tahun 2017, panjang paip air di daerah Setiu adalah 949.65 kilometer. Di mana 63.6 kilometer atau tujuh peratus terdiri daripada paip jenis asbestos cement (AC). Berdasarkan rekod pihak SATU, setakat ini tiada catuan bekalan air yang dilaksanakan di Daerah Setiu akibat daripada paip pecah. Maksudnya di sini masih tinggal tujuh peratus lagi yang belum diganti. Walau bagaimanapun, di bawah pelan perniagaan bagi tempoh 2015 sehingga 2019, SATU akan mempergiatkan projek pemasangan paip di Daerah Setiu untuk meningkatkan tekanan air agar pengguna mendapat bekalan air yang mencukupi dan bagi mengatasi masalah tekanan air rendah. Selain itu, pendekatan dua program pengurangan NRW Kebangsaan, pihak SATU juga akan melaksanakan pemasangan district meter zone (DMZ) di beberapa daerah di Terengganu termasuk Setiu bagi menjalankan kerja-kerja active leakage control (ALC) untuk memudahkan pemantauan kebocoran yang berlaku dan membaiki kebocoran tersebut dengan segera. Untuk makluman, projek yang terkini melibatkan kampung-kampung di dalam daerah Setiu adalah projek bekalan air di luar bandar negeri Terengganu tahun 2017 dan terdapat tujuh buah kampung dalam Daerah Setiu yang termasuk dalam projek ini. Projek ini telah ditender semula pada 29 Oktober 2018 secara tender terbuka. Terima kasih. Tuan Shaharizukirnain bin Abd Kadir [Setiu]: Tuan Yang di-Pertua, soalan tambahan. Di antara punca kebocoran paip ini antara disebabkan oleh lori yang membawa muatan berat dan juga disebabkan pemasangan kualiti paip yang rendah. #1100 Jadi, apakah cadangan kerajaan bagi mengatasi perkara ini? Bagaimanakah perancangan kerajaan bagi memastikan baik pulih pembocoran paip ini tidak memakan masa yang lama yang menyebabkan berlaku catuan air? Tengku Zulpuri Shah bin Raja Puji: Terima kasih Yang Berhormat. Di sini saya ingin menyatakan negeri-negeri yang belum menstrukturkan semula sepenuhnya industri perkhidmatan air. Di Semenanjung Malaysia adalah Terengganu, Pahang, Kedah dan Perlis. Apa yang saya hendak sampaikan di sini untuk pengetahuan Yang Berhormat Setiu, penyelenggaraan ataupun pemasangan masih lagi di bawah bidang kuasa SATU iaitu kerajaan negeri. Terima kasih. Datuk Zakaria bin Mohd. Edris @ Tubau [Libaran]: Terima kasih Tuan Yang di- Pertua. Terima kasih kepada Yang Berhormat Menteri. Soal penggunaan air bersih ini memang menjadi keutamaan kepada rakyat di Malaysia terutama sekali di negeri Sabah. Soalan saya Yang Berhormat Tuan Yang di-Pertua, sejauh manakah kerjasama yang telah dijalankan bersama kementerian lain seperti Kementerian Tenaga, Sains, Teknologi, Alam Sekitar dan Perubahan Iklim di Kementerian Pembangunan Luar Bandar.